
Rīgā

____________ Nr._____________
STEIDZAMI

Valsts kancelejai

[bookmark: _Hlk221713789]Par Latvijas Republikas nacionālo pozīciju Nr. 1  “Par Visaptverošo ekonomisko partnerattiecību nolīguma starp Eiropas Savienību un Indonēziju un Ieguldījumu aizsardzības nolīguma starp Eiropas Savienību un Indonēziju parakstīšanu un noslēgšanu”

Pamatojoties uz Ministru kabineta 2021. gada 7. septembra noteikumu Nr. 606 "Ministru kabineta kārtības rullis" 113.8. apakšpunktu, iesniedzu izskatīšanai Ministru kabineta sēdē Latvijas Republikas nacionālo pozīciju Nr. 1 “Par Visaptverošo ekonomisko partnerattiecību nolīguma starp Eiropas Savienību un Indonēziju un Ieguldījumu aizsardzības nolīguma starp Eiropas Savienību un Indonēziju parakstīšanu un noslēgšanu” un tam pievienoto Ministru kabineta sēdes protokollēmuma projektu.
Lūdzu Latvijas Republikas nacionālo pozīciju un Ministru kabineta sēdes protokollēmuma projektu iekļaut izskatīšanai 2026. gada 8. septembra Ministru kabineta sēdes slēgtajā daļā.
	1.
	Iesniegšanas pamatojums
	2026. gada 29. jūnijā Eiropas Komisija ir publicējusi priekšlikumus Eiropas Savienības Padomes lēmumiem par Visaptverošo ekonomisko partnerattiecību nolīguma (turpmāk tekstā - CEPA) starp Eiropas Savienību un Indonēziju un Ieguldījumu aizsardzības nolīguma (turpmāk tekstā - IPA) starp Eiropas Savienību un Indonēziju parakstīšanu un noslēgšanu. CEPA paredz padziļināt ES un Indonēzijas ekonomisko sadarbību, pakāpeniski liberalizējot preču un pakalpojumu tirdzniecību, mazinot netarifu šķēršļus un stiprinot sadarbību digitālās tirdzniecības, publisko iepirkumu, ilgtspējas un kritisko izejvielu jomās. Savukārt IPA nosaka kopēju ieguldījumu aizsardzības ietvaru, nodrošinot investoriem tiesisko noteiktību un aizsardzību, vienlaikus saglabājot valstu tiesības regulēt sabiedrības interesēs.
	

	2.
	Valsts sekretāru sanāksmes datums un numurs
	Nav attiecināms.
	

	3.
	Informācija par saskaņojumiem
	[bookmark: _Hlk155713292]Nacionālā pozīcija sistēmā ESVIS saskaņota ar Aizsardzības ministriju, Ekonomikas ministriju, Finanšu ministriju, Iekšlietu ministriju, Izglītības un zinātnes ministriju, Klimata un enerģētikas ministriju, Kultūras ministriju, Labklājības ministriju, Satiksmes ministriju, Tieslietu ministriju, Veselības ministriju, Viedās administrācijas un reģionālās attīstības ministriju, Zemkopības ministriju.
	

	4.
	Informācija par saskaņojumu ar Eiropas Savienības institūcijām
	Nav attiecināms.
	

	5.
	Politikas joma
	5. Industrijas un pakalpojumu politika
5.1. Ārējā ekonomiskā politika
5.1.2. Ārējā tirdzniecība
	

	6.
	Atbildīgā amatpersona
	Starptautiskās tirdzniecības politikas nodaļas otrais sekretārs Kaspars Stabiņš;
Investīciju aizsardzības un tehnoloģiju nodaļas vadītājs Valērijs Romanovskis.
	

	7.
	Uzaicināmās personas
	Starptautiskās tirdzniecības, investīciju un tehnoloģiju departamenta direktors Mārtiņš Kreitus;
Starptautiskās tirdzniecības politikas nodaļas vadītāja Dagnija Lāce-Ate;
Starptautiskās tirdzniecības politikas nodaļas otrais sekretārs Kaspars Stabiņš;
Investīciju aizsardzības un tehnoloģiju nodaļas vadītājs Valērijs Romanovskis.
	

	8.
	Projekta ierobežotas pieejamības statuss
	Nacionālajai pozīcijai ir noteikts statuss “IEROBEŽOTA PIEEJAMĪBA”. Statuss noteikts saskaņā ar Informācijas atklātības likuma 5. panta otrās daļas 7. punktu, ņemot vērā, ka tā satur Eiropas Savienības informāciju, kura tikusi apzīmēta kā “LIMITE”.

Nacionālajai pozīcijai statuss “IEROBEŽOTA PIEEJAMĪBA” paliek spēkā arī pēc jautājuma izskatīšanas Ministru kabinetā līdz brīdim, kamēr Ārlietu ministrija nav paziņojusi par tā atcelšanu.

Dokumenta nosaukums Ministru kabineta sēdes darba kārtībā ir atspoguļojams.

Saskaņā ar Ministru kabineta 2021. gada 7. septembra noteikumu Nr. 606 „Ministru kabineta kārtības rullis” 126. punktu projekts ir skatāms Ministru kabineta sēdes slēgtajā daļā.

Pēc parakstīšanas nacionālā pozīcija jānosūta Aizsardzības ministrijai, Ekonomikas ministrijai, Finanšu ministrijai, Iekšlietu ministrijai, Izglītības un zinātnes ministrijai, Klimata un enerģētikas ministrijai, Kultūras ministrijai, Labklājības ministrijai, Satiksmes ministrijai, Tieslietu ministrijai, Veselības ministrijai, Viedās administrācijas un reģionālās attīstības ministrijai, Zemkopības ministrijai.

Ministru kabineta sēdes protokollēmuma projektam un pavadvēstulei nav noteikts statuss “IEROBEŽOTA PIEEJAMĪBA”.
	

	9.
	Cita informācija
	Nav attiecināms.
	

	10.
	Saistība ar ārkārtējās situācijas vai izņēmuma stāvokļa noteikšanu valstī
	Nav attiecināms.
	

	11.
	Ministru kabineta lietas pamatojums
	Nav attiecināms.
	

	12.
	Steidzamības kārtības pamatojums
	Eiropas Komisijas priekšlikumu septembrī plānots virzīt uz apstiprināšanu ES Padomes Tirdzniecības politikas komitejā un ES Patstāvīgo pārstāvju komitejā II (konkrēti datumi pagaidām nav noteikti, bet sagaidāma ātra virzība). ES plāno pabeigt iekšējās procedūras, lai nolīgumi stātos spēkā līdz 2026. gada beigām.
	

	13.
	Jautājuma savlaicīgas neiesniegšanas iemesli
	Nav attiecināms.
	

	14.
	Lēmuma pieņemšanas galīgais termiņš
	Ministru kabineta 2026. gada 8. septembra sēdē.
	





Pielikumā: 
1. Latvijas Republikas nacionālā pozīcija Nr. 1 “Par Visaptverošo ekonomisko partnerattiecību nolīguma starp Eiropas Savienību un Indonēziju un Ieguldījumu aizsardzības nolīguma starp Eiropas Savienību un Indonēziju parakstīšanu un noslēgšanu” (AMpoz_08092026) uz 13 lpp. - IEROBEŽOTA PIEEJAMĪBA;
2. Ministru kabineta sēdes protokollēmuma projekts “Par Visaptverošo ekonomisko partnerattiecību nolīguma starp Eiropas Savienību un Indonēziju un Ieguldījumu aizsardzības nolīguma starp Eiropas Savienību un Indonēziju parakstīšanu un noslēgšanu” (AMprot_08092026) uz 1 lpp.

	
Ārlietu ministre									Baiba Braže


Vīza: valsts sekretārs  								Andžejs Viļumsons





Kaspars Stabiņš, 28014535
Kaspars.Stabins@mfa.gov.lv

